भैरवी गाउँपालिका

दैलेख जिल्लाका ७ गाउँपालिकाहरू मध्ये एक हो।  २७ फागुन २०७३ मा, गाउँपालिका घोषणा गर्दा ‍भैरीकालिकाथुम, कुसापानी, रावतकोट, काँशीकाँध (८) र दुल्लु नगरपालिका वडा नं. १० अर्थात् बडलम्जी गाविसको वडा नम्बर (२-७) गाविसहरू यसमा गाभिएका थिए।

जनसङ्ख्या
राष्ट्रिय जनगणना २०७८को जनगणना अनुसार को कुल जनसङ्ख्या १८,७६७ रहेको छ भने यहाँ ४,२६९ घरधुरी रहेका छन्।

पर्यटन
यस गाउँपालिका भित्र दैलेख जिल्लाका अधिकांश ऐतिहासिक तथा धार्मिक महत्त्व बोकेका स्थानहरू पर्दछन्। दैलेख जिल्लाको पवित्र तिर्थस्थल पञ्चकोशी मध्यको एक स्थान मानिएको शिरस्थान मन्दिर यसै गाउँपालिकामा अवस्थित छ। शिरस्थानमा नित्य प्रज्वतित अग्निज्वाला रहेको छ। यसका साथै कुसापानी झरना, भैरवी मन्दिर, ब्याउलीको लेकमा रहेको धर्मशाला, रावतकोटका पञ्चदेवल, डाँडीमाडी र खम्मगाडेका वीरखम्बाहरूका साथै ठाउँ ठाउँमा रहेका वीरखम्बा र ढुङ्गेधाराहरू यस गाउँपालिकाका महत्त्वपूर्ण धार्मिक, ऐतिहासिक तथा पर्यटकिय स्थलहरू हुन्।

सन्दर्भ सामग्रीहरू

बाह्य कडीहरू
जिल्ला समन्वय समितिको कार्यालय, दैलेख

श्रेणी:दैलेख जिल्लाका गाउँपालिकाहरू
श्रेणी:कर्णाली प्रदेशका गाउँपालिकाहरू‎